**PROIECT DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **SC TB AGREGATE CONSTRUCT SRL**, cu sediul încomuna Cristești, sat Cristești, județulIași, telefon 0744/569889, înregistrată la A.P.M. Neamţ cu nr. 1379 din 12.02.2020 și ale completărilor ulterioare înregistrate sub nr. 2472 din 12.03.2020, în baza Legii nr. 292 /2018 privind evaluarea impactului anumitor proiecte publice și private asupra mediului și a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49 /2011, cu modificările și completările ulterioare,

 Agenția pentru Protecția Mediului Neamț decide ca urmare a consultărilor desfășurate în cadrul ședinței Comisiei de Analiză Tehnică din data de 09.04.2020 că proiectul **”Lucrări pentru decolmatare, regularizare și reprofilare albie minoră prin exploatarea agregatelor minerale de râu, din perimetrul Cristești 2, albia minoră râu Moldova, pe malul stâng”**propus a fi amplasatîn extravilanul comunei Timișești

**- se supune evaluării impactului asupra mediului;**

 **- se supune evaluării adecvate;**

 **- nu se supune evaluării impactului asupra corpurilor de apă.**

**Justificarea prezentei decizii:**

**I.Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

**1)** proiectul se încadrează în prevederile Legii nr. 292 /2018 privind evaluarea impactului anumitor proiecte publice și private asupra mediului, Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 2 ”Industria extractivă”, lit. c) ”extracția mineralelor prin dragare ...” și pct. 10 ”Proiecte de infrastructură”, lit. f) ”... lucrări împotriva inundațiilor” ;

**2)caracteristicile proiectului:**

**a.** - **dimensiunea şi concepţia întregului proiect**

Amplasamentul este situat în albia minoră a râului Moldova, mal stâng, pe raza comunei Timișești, la 200 m amonte față de confluența râului Moldova cu pârâul Topolița și la 2,2 km amonte de confluența cu pârâul Lețcani (Stroești); perimetrul este în interiorul ariei naturale protejate ROSCI0363 ”Râul Moldova între Oniceni şi Mitești”, declarat sit de importanţă comunitară prin Ordinul M.M.P. nr. 2387 /2011 pentru modificarea şi completarea Ordinului M.M.D.D.nr. 1964 /2007, privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România; suprafață perimetru 90000mp, din care 220 mp cale de acces și 89780 mp suprafață pentru exploatat agregate minerale (Lmed= 700 m, lmed=129 m).În amonte de perimetru, pe malul drept, se află sursa de apă (dren) Preuteşti, iar la cca. 2,9 km aval se află captarea de apă Timișești (administrator SC APAVITAL SA Iaşi).

 Extracţia se va realiza în limitele perimetrului avizat conform punctelor de contur în coordonate STEREO 1970:

|  |  |  |
| --- | --- | --- |
| Punct | X | Y |
| 1 | 642180 | 614384 |
| 2 | 641597 | 614883 |
| 3 | 641511 | 614788 |
| 4 | 641996 | 614392 |

Pilieri de siguranță:

- 10 m de la perimetrul Cristesti 2 până la canalul propus pentru decolmatare;

- 100 m față de construcțiile și instalațiile de alimentare cu apăși canalizare, administrate de SC APAVITAL SA Iași.

**Perimetrul Cristești 2este amplasat în interiorul sitului NATURA 2000 ROSCI0363”Râul Moldova între Oniceni şi Mitești”.În perioada 01.04. – 01.10. a fiecărui an (perioadă de vulnerabilitate a speciilor de peşti comunitari), conform prevederilor Ordinului M.M.A.P. nr. 1640/2016 de aprobare a Planului de management și Regulamentului situluiROSCI0363”Râul Moldova între Oniceni şi Mitești”, sunt interzise realizarealucrărilor direct înalbia râului.**

**În această perioadă se pot realiza lucrări de decolmatare, reprofilare și regularizare scurgere doar utilizând tehnologia de excavare ”în bazin închis”, cu condiția ca berma de siguranță care închide zona propusă pentru excavare și o separă de cursul râului Moldova să fie executată până cel târziu la 31.03, urmând a fi dezafectată la 30.09. a fiecărui an.**

Berma de siguranță va avea lungimea de 1642 m,cu o înalțime de cca. 1 m, lățimea la coronament 1 m, panta taluzului 1:2și suprafața ocupată de 17900 mp și va fi realizată cu material rezultat din decolmatarea canalului care va fi utilizat la devierea cursului râului Moldova (prin partea dreaptă a perimetrului).

Punctele amonte şi aval care delimitează berma, în coordonate STEREO 1970, sunt următoarele:

|  |  |  |
| --- | --- | --- |
| Punct | X | Y |
| 1 | 642274 | 614031 |
| 2 | 642277 | 614042 |
| 3 | 641966 | 614392 |
| 4 | 641731 | 614596 |
| 5 | 641511 | 614788 |
| 6 | 641330 | 614959 |
| 7 | 641133 | 615210 |
| 8 | 641125 | 615202 |
| 9 | 641324 | 614950 |
| 10 | 641503 | 614779 |
| 11 | 641722 | 614588 |
| 12 | 641957 | 614386 |

 Exploatarea agregatelor minerale se va realiza tip șenal, în incinta perimetrului închiriat, în afara peroadei de vulnerabilitate a speciilor de pești de interes comunitar, în fâșii longitudinale, succesive, și paralele pe întreg perimetrul fără a produce denivelări și gropi.

În prima etapă, beneficiarul va proceda la decolmatarea canalului care va fi utilizat la devierea cursului râului Moldova (prin partea dreaptă a perimetrului). Materialul rezultat din decolmatare nu va fi comercializat ci va fi depus pe partea stângă a canalului, sub forma unei berme de siguranță care va separa cursul apei de perimetrul de exploatare, creând astfel condiții de exploatare în bazin închis. Berma de siguranță se va prelungi spre partea amonte, care va asigura și dirija apa râului Moldova pe canalul decolmatat.

 Se vor menține, pe întreaga suprafață a perimetrului, adâncimea maximă de exploatare de 2,54m și cea medie de 1,73 m, fără a coborî sub cota talvegului natural al râului; materialul rezultat va fi transportat la stația de sortare agregate minerale a SC TB AGREGATE CONSTRUCT SRLsau la alți beneficiari.

 Exploatarea agregatelor minerale în ”bazin închis” se va face la partea superioară a perimetrului, prin răzuirea stratului de balast cu lama buldozerului, pe fâșii consecutive de 10 – 15 cm, urmată apoi de exploatarea cu excavatorul cu cupă și braț mobil până la cota talvegului. Exploatarea se va face din aval spre amonte și de la extremitatea perimetrului spre berma de siguranță.

Accesul în perimetrul de exploatare Cristești 2 se va putea realiza pe 3 căi de acces:

* Din stația de sortare ce aparține SC TB AGREGATE CONSTRUCT SRL, pe un drum de acces ce iese în drumul european E85 și care se continuă cu un drum de exploatație agricolă, amplasat paralel cu linia de cale ferată Pașcani – Tîrgu Neamț, apoi prin albia minoră până în perimetrul de exploatare. Drumul de exploatație agricolă traversează pârâul Lețcani (Stroești) pe un pod existent. Această cale de acces se află pe malul drept al râului Moldova și este pe teritoriul comunei Cristești;
* Din stația de sortare ce aparține SC TB AGREGATE CONSTRUCT SRL, pe un alt drum de exploatare aflat în partea de jos a stației de sortare, apoi prin albia minoră până în perimetrul de exploatare. Această cale de acces se află pe malul drept al râului Moldova și este pe teritoriul comunei Cristești;
* Din stația de sortare ce apartine SC TB AGREGATE CONSTRUCT SRL, pe un drum de acces ce iese în drumul european E85 în dreptul localității Cristești (mal drept), județul Iași se continuă pe DJ155B Preutești-Simionești, drum aflat în administrarea comunei Timișești(mal stâng) județul Neamț, apoi prin albia minoră până în perimetrul de exploatare.

Pentru traversarea râului Moldova, **în caz de forță majoră**,beneficiarul va amenaja în afara perimetrului de exploatare, două căi de acces provizorii prin albia râului, din tuburi PREMO Dn 1000 mm cu suprafețele S1=160 mp si S2=60 mp. Trecerile provizorii vor fi prevăzute cu rampe de acces din material local. La debite medii și mari cât și la finalizarea exploatării, aceste căi de acces vor fi dezafectate, prin grija beneficiarului. Căile de acces vor fi întreținute în permanență de beneficiar.

 Coordonatele STEREO 1970 ale celor două treceri provizorii sunt:

|  |  |  |
| --- | --- | --- |
| Punct | X | Y |
| 1 | 641414 | 614736 |
| 2 | 641413 | 614740 |
| 3 | 641399 | 614733 |
| 4 | 641401 | 614730 |

|  |  |  |
| --- | --- | --- |
| Punct | X | Y |
| 1 | 641395 | 615214 |
| 2 | 641391 | 615216 |
| 3 | 641370 | 615183 |
| 4 | 641373 | 615181 |

 Beneficiarul va borna perimetrul de exploatare cu borne din beton, cu înălțimea de 1,5 m, vopsite la capăt.

####  b. - cumularea cu alte proiecte existente şi /sau propuse

 În zonă, în albia râului Moldova, se desfășoară activități de extracție balast în alte perimetere. Respectarea prevederilorOrdinului M.M.A.P. nr. 1640 /2016 de aprobare a Planului de management și Regulamentului sitului ROSCI0363 ”Râul Moldova între Oniceni şi Mitești”va fi tratată în Studiul de evaluare adecvată și Raportulprivind impactul asupra mediului.

**c.** - **utilizarea resurselor naturale, în special a solului, a terenurilor, a apei şi a biodiversităţii**

Activitatea constă în extragere resursă naturală (balast de râu).

**d.** - **cantitatea şi tipurile de deşeuri generate /gestionate: deşeuri de materiale de construcţie din reabilitări construcţii existente şi realizare construcţii noi**

 Din activitatea de amenajare /funcționare a activității în perimetru nu rezultă deșeuri.

**e.** - **poluarea şi alte efecte negative**

- surse de poluare în perioada de execuţie:nu este cazul;

 - surse de poluare în perioada de funcţionare: de la mijloacele de transport şi utilajele folosite.

**f.** - **riscurile de accidente majore şi /sau dezastre relevante, inclusiv cele cauzate de schimbările climatice**

Poluare accidentală datorată defectării unui utilaj sau a unei autobasculante.

**g.** - **riscurile pentru sănătatea umană**

 Activitatea de extracție agregate minerale nu constituie un factor de risc pentru sănătatea umană a locuitorilor din zonă.

**3) amplasarea proiectelor:**

**a.** -**utilizarea actuală și aprobată a terenurilor**

Conform prevederilor din Certificatului de urbanism nr. 15 /05.02.2020 (folosința actuală:*”ape”*).

**b.** -**bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia**

 Aceste aspecte vor fi tratate în Raportul privind impactul asupra mediului și Studiul de evaluare adecvată.

**c.** -**capacitatea de absorbție a mediului natural, acordându-se o atenție specială următoarelor zone**

i. - zone umede, zone riverane, guri ale râurilor: lucrările propuse prin proiect se desfășoară înalbia minoră a râului Moldova; aceste aspecte vor fitratate în Raportul privind impactul asupra mediului și Studiul de evaluare adecvată.

ii. – zone costiere şi mediul marin: nu este cazul.

iv. – arii naturale protejate de interes naţional, comunitar, internaţional:

- ROSCI0363 – ”Râul Moldova între Oniceni și Mitești” (declarat sit de importanţă comunitară prin Ordinul M.M.P. nr. 2387 /2011 pentru modificarea şi completarea Ordinului M.M.D.D.nr. 1964 /2007, privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România).

v. – zone clasificate sau protejate conform legislaţiei în vigoare: situl Natura 2000 menţionat la punctul iv. nu este inclus în Legea nr. 5 /2000 privind aprobarea Planului de amenajare a teritoriului naţional – Secţiunea a III – a – zone protejate.

vi. – zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene: nu sunt.

vii. – zonele cu o densitate mare a populaţiei: zona locuită este situată la aproximativ 2000 m de amplasamentul perimetrului.

viii. – peisaje şi situri importante din punct de vedere istoric, cultural sau arheologic: nu se cunosc date privind impactul asupra acestor categorii de situri

(vor fi analizate de autoritatea judeţeană din domeniul culturii pentru emiterea avizului pentru proiect).

**4) tipurile şi caracteristicile impactului potenţial:**

**a)** – importanţa şi extinderea spaţială a impactului: impact redus pe timpul realizării proiectului, dacă se respectă tehnologia de lucru.

**b)** – natura impactului: zgomot, praf, miros, rezultate din activitatea utilajelor şi mijloacelor auto.

**c)** – natura transfrontieră a impactului: nu este cazul

**d)** – intensitatea şi complexitatea impactului: se va analiza prin Studiul de impact asupra mediului.

**e)** – probabilitatea impactului: se va analiza prin Studiul de impact asupra mediului.

**f)** – debutul, durata, frecvenţa şi reversibilitatea preconizate ale impactului: se vor analiza prin Studiul de impact asupra mediului.

**g)** – cumularea impactului cu impactul altor proiecte existente şi sau aprobate:

Prin Studiul de impact asupra mediului, se va trata și impactul cumulat cu activitățile de extracție balast desfășurate în zonă.

**h)** – posibilitatea de reducere efectivă a impactului: reducerea impactului pe timpul realizării proiectului se va stabili prin caietul de sarcini.

**II. Motivele pe baza cărora s-a stabilit că este necesară efectuarea evaluării adecvate:**

Conform referatului Compartimentului C.F.M din cadrul A.P.M. Neamţ întocmit în 03.0.2020:

1. Având în vedere faptul că proiectul se va desfășura pe raza ROSCI0363 – ”Râul Moldova între Oniceni și Mitești”, sit de importanță comunitară declarat prin *Ordinulnr. 2387 /2011 pentru modificarea Ordinului nr. 1964 /2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România*, considerăm că impactul asupra speciilor de interes comunitar nu este înlăturat.

2. Propunem continuarea procedurii de reglementare cu elaborarea studiului de evaluare adecvată care să demonstreze necesitatea implementării proiectului cu respectarea prevederilor planului de management al sitului care interzic:

* orice formă de excavare a aluviunilor din albie, cu excepția lucrărilor de regularizare și decolmatare a albiei avizate de custode;
* realizarea lucrărilor direct în albia râului în perioada de vulnerabilitate a speciilor de pești de interes comunitar, respectiv **1 aprilie – 1 octombrie**;
* în perioada de vulnerabilitate poate fi aprobată doar realizarea de lucrări de decolmatare, reprofilare și regularizare, numai utilizând tehnologia de excavare ”în bazin închis”, cu condiția ca digul temporar care închide zona propusă pentru excavare și o separă de cursul râului Moldova să fie execu-

tat înaintea începerii perioadei de depunere a pontei de către specile de pești de interes comunitar – cel mai târziu până la sfârșitul lunii martie; digul temporar va fi excavat numai după finalizarea perioadei de reproducere a speciilor de pești de interes comunitar, respectiv după 1 octombrie;

* tranzitarea cursului râului, prin apă, cu orice mijloc de transport sau utilaje; când situația o impune, se vor folosi podurile de acces existente sau, în cazuri de forță majoră, vor fi amenajate poduri temporare din tuburi de beton;
* îndepărtarea sedimentelor pe **porțiuni mai mari de 1 km** de-a lungul râului Moldova;boarța îți depune icrele cu ajutorul ovipozitorului în cavitatea branhială a lamelibranhiatelor din genurile *Unio* și *Anodonta*; aceasta înseamnă că supraviețuirea speciei depinde de lamelibranhiate, iar lamelibranhiatele sunt excavate împreună cu sedimentele;
* se va urmări menținerea unei **distanțe de minim 1 km** între lucrările de regularizare, decolmatare și reprofilare, cu excepția situațiilor când această activitate se desfășoară în vederea prevenirii riscului de inundare a zonelor

de locuit, a infrastructurii de transport și în cazuri ce țin desiguranța națională;

* se va urmări ca adâncimea maximă de excavare în cazul lucrărilor de decolmatare să nu depășească cota de talveg a râului Moldova din zona perimetrului de lucru.

3. Situl se află în administrarea Agenției Naționale pentru Arii Naturale Protejate (adresa de contact Serviciul Teritorial Neamț: Piatra Neamț, str. Cuejdi, nr. 1B - Complex Mall Forum Center, et.V, email: nt.ananp@ananp.gov.ro, tel. 0755 /206496; 0371 /472032).

Se impune obținerea Avizului A.N.A.N.P. – Serviciul Teritorial Neamț.

Concluziile Studiului de evaluare adecvată vor fi preluate în Raportul privind impactul asupra mediului.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

 Având în vedere Adresa nr. 4637 /24.03.2020emisă de Administrația Bazinală de Apă SIRET Bacău rezultă că pentru proiectul respectiv nu este necesară Evaluarea impactului asupra corpurilor de apă.

**Proiectul propus necesită parcurgerea celorlalte etape ale procedurii de evaluare a impactului asupra mediului şi ale etapelor procedurii de evaluare adecvată, dar nu se va parcurge procedura de evaluare a impactului asupra corpurilor de apă.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de anotifica Agenția pentru Protecția Mediului Neamț.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunileautorităţii publice competente pentru protecţia mediului, care fac obiectul participării publiculuiinclusiv apobarea de dezvoltare, potrivit prevederilor Legii contenciosului administrativ nr. [554 /2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările și completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condițiile prevăzute la art. 2 din Legea nr. nr. 292 /2018 privind evaluarea impactului anumitor proiecte

publice și private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. nr. 292 /2018 privind evaluarea impactului anumitor proiecte publice și private asupra mediului au obligaţia să solicite autorităţiipublice emitente a deciziei prevăzute la art. 21, alin. (3) sau autorităţiiierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22, alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22, alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile din Legii nr. nr. 292 /2018 privind evaluarea impactului anumitor proiecte publice și private asupra mediuluiși ale Legii nr. 554 /2004, cu modificările şi completările ulterioare.